Telia 4:18:4 Otepää juhend
ÜLDINFO
Kuupäev: 17. juuni 2018
Koht: Pühajärve Spa hotelli ümbrus, Otepää
Start: kell 13.00
Distants: 400 m ujumine, 18 km rattasõit, 4 km jooks
VANUSEPIIRANGUD
Soovitame, et osalejad oleksid vähemalt 14.a vanused. Kõikide alaealiste registreerumise ja osalemise eest vastutab lapsevanem või volitatud eestkostja. Vanust arvestatakse seisuga 31. detsember 2018.
Alaealisel võistlejal on vajalik lapsevanema/hooldaja kirjalik nõusolek.
REGISTREERIMINE
- Eelregistreerida saab internetis aadressil telia4184.ee kuni 12. juunini 2018.
- Kohapeal registreerimine ja stardimaterjalide väljastamine toimub neljapäeval 14.06 kell 14.00-19.00, reedel 15.06 kell 9.00-18.30, laupäeval 16.06 kell 10.00-19.00 ja pühapäeval 17.06 kell 8.00-12.00
- Stardimaterjalid väljastatakse ainult osalejale isikut tõendava dokumendi alusel.
- Osaleja on kohustatud stardimaterjalide kättesaamisel nõustuma võistluse üldtingimuste ja vastutuse kokkuleppega ning need allkirjastama.
OSALUSTASUD
Eelregistreerimisel:
Individuaalvõistleja kuni 12. juunini 39 eurot / Telia klientidele 19 EUR
TEAM kuni 12. juunini 59 eurot / Telia klientidele 39 EUR
Kohapeal võistluskeskuses registreerides:
Individuaalvõistleja 59 eurot / Telia klientidele 39 EUR
TEAM 79 eurot / Telia klientidele 59 EUR
NB! Osalustasule lisandub registreerimiskeskkonna Sportos.eu teenustasu 4%.
NB! Telia kliendi staatust kontrollitakse võistlusmaterjalide väljastamisel.
Internetis registreerudes saab osalustasu maksta pangalingi kaudu või krediitkaardiga.
Juhendis toodud hinnad sisaldavad käibemaksu 20%.
Võistlejatele on tagatud:
- professionaalne korraldus MTÜ Sportlik Eesti poolt
- finišeeruja medal
- finišeeruja T-särk
- osalus auhinnaloteriis
- ujumismüts
- diplom (elektrooniliselt allalaaditav)
VÕISTLUSREEGLID
Tegu on džentelmenide ja daamide võistlusega, kus võisteldakse aususe põhimõttel.
Ujumisdistantsi ajal on kohustuslik kanda korraldaja antud ujumismütsi.
Rattasõidu ajal on jalgrattakiivri kandmine kohustuslik ja tuulessõit on keelatud. Võistlusrajal kehtivad Eesti liikluseeskirjad.
VÕISTLEJATE INFOKOOSOLEK
Infokoosolek toimub 17. juunil 15 minutit enne starti (kl 12.45) stardialas ja osalemine on võistlejatele kohustuslik.
STARDIALA
Stardiala asub Pühajärve Spa hotelli rannas.
VÕISTLUSRADA
Ujumine – Pühajärves
Rattasõit – üks 18 km pikkune ring marsruudil Pühajärve > Mäha > Arula > Sihva > Pühajärve.
Jooks – Pühajärve mõisapargis ja rannapargis asfalt- ja kruusakattega teedel.
VAHETUSALA
Vahetusala asub Pühajärve Spa hotelli tenniseväljakutel. Vahetusalasse pääsevad ainult võistlejad.
AJAVÕTT
Võistlejad saavad ajavõtukiibi korraldajalt, kes kogub need peale võistlust kokku. Kaotatud kiibi eest esitatakse võistlejale 45-eurone arve.
AJALIMIIT
Finiš suletakse kell 15.00.
MEDITSIINILINE ABI
Korraldaja tagab võistluse ajal meditsiiniabi, sh ujumise ajal vetelpääste.
AUTASUSTAMINE
Kõik lõpetajad saavad Telia 4:18:4 T-särgi. Ainult eelregistreerunud osavõtjatele garanteeritakse neile sobilik T-särgi suurus.
KAOTATUD ja LEITUD ASJAD
Leitud asjad kogutakse võistluspäeval infopunkti. Pärast võistlust palume saata kaotatud asjade kohta päringu e-posti aadressile firstname.lastname@example.org . Asju hoiustatakse kuni 14 päeva peale võistluse lõppu.
Korraldaja jätab endale õiguse keelduda võistleja registreerimisest, kui ta peab seda kohaseks.